Cymal synofaidd

Mae cymal synofaidd, a elwir hefyd yn diarthrosis, yn ymuno'r esgyrn â chapsiwl cymal ffibrog. Dyma'r math mwyaf cyffredin a mwyaf symudol o gymal yng nghorff mamal. Fel gyda'r rhan fwyaf o gymalau eraill, mae cymalau synofaidd yn cyflawni symudiad wrth bwynt cyswllt yr esgyrn ymgymalu.

 Strwythur 
 Cymal yw man lle mae dau neu fwy o esgyrn yn cyfarfod. Mae esgyrn wedi’u cysylltu o amgylch y cymal.
 Mae meinweoedd cysylltiol yn cynnwys gewynnau, cartilag a thendonau.
 Mae gewynnau’n dal y cymal gyda’i gilydd sy’n rhoi sefydlogrwydd i gymalau.
 Mae cartilag ar bennau’r esgyrn a lle mae cymalau’n cyfarfod. 
 Mae tendonau’n cysylltu cyhyrau â’r sgerbwd.

 Mathau 
Mae gwahanol fathau o gymalau synofaidd yn galluogi symudiadau i wahanol raddau, maent yn cynnwys:

 Colfach - y benelin a’r pen-glin. Mae cymalau colfach yn eich galluogi i symud y benelin a’r pen-glin mewn un cyfeiriad yn unig. Maen nhw’n galluogi’r cymal i gael ei blygu a’i estyn.
 Pelen a chrau - yn yr ysgwydd a’r glun ac yn galluogi symudiad ym mhob cyfeiriad bron iawn. Mewn cymal pelen a chrau, mae ochr crwn un asgwrn (pêl) yn ffitio ym mhant bach crwn asgwrn arall (crau).
 Colynnog - yn y gwddf, rhwng y ddau fertebra uchaf. Mae’n galluogi symudiad cylchdro yn unig, fel symud eich pen o un ochr i’r llall.

 Gweler hefyd 
 Adnoddau dysgu CBAC

 Cyfeiriadau 

Categori:Prosiect Wici-Iechyd
Categori:Cymalau
Categori:Erthyglau CBAC